stanford-oval/wikipedia huggingface dataset:
דיאנה ויסמן
ביוגרפיה > 2017

באליפות אירופה לאומות שנערכה ביוני 2017 קבעה ויסמן בריצת 100 מטר שיא אישי חדש של 11.60 שניות. שבועיים לאחר מכן, באליפות ישראל שנערכה ביולי אותה שנה היא זכתה במדליית זהב בריצת 100 מטר בתוצאה של 11.85 שניות.
ביוגרפיה > 2018: שיאנית ישראל

ב-17 בפברואר 2018 שיפרה את שיא ישראל בריצת 60 מטר באולם, כשקבעה תוצאה של 7.43 שניות במהלך אליפות מדינות הבלקן באיסטנבול.
ב-9 ביוני התחרתה באליפות מדינות הים התיכון מתחת לגיל 23 בג׳סולו, איטליה. במוקדמות ריצת 100 מטר קבעה 11.59, שיפור של מאית שנייה לשיאה, ועלתה מהמקום השני לגמר. בגמר קבעה את אותה תוצאה, וזכתה במדליית הכסף. ב-23 ביוני קבעה ויסמן בתחרות בצרפת תוצאה של 11.48 שניות בריצת 100 מטר, שיפרה את שיאה ב-11 מאיות והשיגה את הקריטריון לאליפות אירופה באתלטיקה בברלין.
באליפות ישראל שנערכה ב-4 ביולי 2018 זכתה ויסמן בשתי מדליות זהב, בריצת 100 מטר בתוצאה של 11.57 שניות, לפני גל קדמון מאתלטי הנגב (12.01 שניות) וצ'יסום דורו מאתלטי הסמטה דרום תל אביב 12.09 שניות. בשלב המוקדמות היא קבעה שיא ישראלי חדש של 11.38 שניות, שיפור לשיאה הוותיק של אסתר רוט-שחמורוב מאולימפיאדת מינכן (1972) ובריצת 200 מטר בשיא אישי חדש של 23.78 שניות לפני אולגה לנסקי ממכבי תל אביב (24.36 שניות) ולפני צ'יסום דורו מאתלטי הסמטה דרום תל אביב (24.80 שניות).
ביוגרפיה > 2019: המשך בשבירת השיאים והשתתפות באליפות עולם

בתחרות שנערכה בשווייץ ב-27 בינואר 2019 שברה ויסמן את שיאה הישראלי בריצת 60 מטר באולם כשקבעה תוצאה של 7.41 שניות. תוצאה זו היוותה קריטריון לאליפות אירופה באולם.
בתחרות גביע החורף שנערכה ב-2 בפברואר ניצחה ויסמן בריצת 60 מטר בתוצאה של 7.38 שניות. כבר בשלב המוקדמות היא קבעה את התוצאה הטובה ביותר של ישראלית במקצוע זה, 7.40 שניות. שבועיים לאחר מכן, באליפות מדינות הבלקן, היא זכתה במדליית הזהב בריצת 60 מטר ושברה את שיא ישראל כשקבעה תוצאה של 7.34 שניות. תוצאה זו מהווה שיפור של שתי מאיות לשיא הישראלי שקבעה בשלב המוקדמות, בו סיימה גם כן במקום הראשון.
באליפות אירופה באולם שנערכה במרץ בגלאזגו היא סיימה במקום 11 בריצת 60 מטר בשיא ישראלי חדש של 7.32 שניות. כבר בשלב המוקדמות היא קבעה שיא ישראלי חדש של 7.33 שניות ועלתה לשלב חצי הגמר מהמקום ה-13.
בתחרות האורות שנערכה בחודש יוני, ויסמן ניצחה בריצת 100 מטר בתוצאה של 11.31 שניות, הטובה משיאה הישראלי, אך לא נחשבה כשיא בגלל מהירות הרוח (2.5 מטר בשנייה) הגבוהה מהמותר. במוקדמות קבעה תוצאה של 11.40 שניות ברוח חוקית. בתחרות שנערכה באותו חודש בז'נבה, ויסמן קבעה ביחד עם גל קדמון, אולגה לנסקי ודניאל פולסטר שיא ישראל חדש בריצת 4X100 מטר של 45.15 שניות. בריצת 100 מטר במסגרת אותה תחרות, קבעה תוצאה של 11.33 שניות הטובה משיאה הישראלי, אך בפעם השנייה באותו חודש נקבעה ברוח גבוהה מהמותר (2.1 מטר בשנייה) ולא נחשבה לשיא.
במחזור השלישי של תחרות הליגה הבינאגודתית שנערך בחודש יוני, סיימה ויסמן במקום הראשון בריצת 100 מטר בשיא ישראל חדש של 11.35 שניות.
חודש לאחר מכן, באליפות אירופה עד גיל 23, סיימה ויסמן במקום הרביעי בריצת 100 מטר בתוצאה של 11.48 שניות, שלוש מאיות בלבד מהמקום השלישי. לשלב הגמר עלתה ויסמן מהמקום הראשון במקצה שלה והשני הכללי, לאחר שקבעה תוצאה של 11.60 שניות.
בהמשך החודש סיימה במקום הרביעי בריצת 100 מטר בתחרות שנערכה בצרפת, לאחר שקבעה שיא ישראל חדש של 11.29 שניות.
באליפות ישראל שנערכה ביולי, זכתה ויסמן בפעם השלישית ברציפות במדליית הזהב בריצת 100 מטר, לאחר שקבעה שיא ישראל חדש של 11.27 שניות. בשלב המוקדמות קבעה ויסמן תוצאה של 11.32 שניות.
חודשיים לאחר מכן, באליפות הבלקן, זכתה ויסמן במדליית כסף בריצת 100 מטר לאחר ששברה פעם נוספת את שיאה הישראלי, וקבעה תוצאה של 11.25 שניות.
באליפות העולם שנערכה בדוחה בספטמבר אותה השנה, סיימה ויסמן במקום ה-30 הכללי והחמישי במקצה שלה בריצת 100 מטר לאחר שקבעה תוצאה של 11.39 שניות.
ביוגרפיה > 2020

באליפות הבלקן באולם שנערכה בחודש פברואר, הגנה ויסמן על תוארה בריצת 60 המטרים, לאחר שניצחה בתוצאה של 7.36 שניות. מאוחר יותר באותו חודש, סיימה ויסמן שישית בריצת 60 מטר בתחרות מהסבב העולמי באולם שנערכה בצרפת, לאחר שקבעה שיא ישראלי חדש של 7.31 שניות.
ביוגרפיה > 2021

בתחרות מבדק לאתלטי הסגל הבכיר שנערכה על ידי איגוד האתלטיקה בישראל, ויסמן סיימה ראשונה בריצת 60 מטר (באצטדיון) בתוצאה של 7.27 שניות, התוצאה הטובה ביותר שקבעה ישראלית בריצה זו. בשלב המוקדם בתחרות זו היא קבעה 7.30 שניות, תוצאה שגם היוותה שיפור לתוצאה הטובה ביותר שקבעה ישראלית.
בתחרות מהסבב העולמי באולם שנערכה בצרפת בחודש פברואר, היא סיימה שישית בריצת 60 מטר לאחר ששברה את שיאה הלאומי וקבעה תוצאה של 7.30 שניות.
באליפות ישראל שנערכה ביוני, זכתה ויסמן במדליית זהב בריצת 100 מטר בתוצאה של 11.38 שניות. באותו חודש באליפות הבלקן היא זכתה במדליית זהב בריצת 100 מטר לאחר שקבעה תוצאה של 11.32 שניות.
ב-1 ביולי, סיום תקופת ההעפלה לאולימפיאדת טוקיו, דורגה ויסמן במקום ה-43 בדירוג העולמי, ולכן זכתה בכרטיס למשחקים.
באולימפיאדת טוקיו סיימה ויסמן במקום הרביעי במקצה שלה וה-23 הכללי בריצת 100 מטר בתוצאה של 11.27 שניות, התוצאה הטובה ביותר שלה מזה שנתיים. היא הייתה רחוקה שש מאיות בלבד מהעפלה לחצי הגמר, בתור אחת המפסידות המהירות. בנוסף, תוצאתה הייתה טובה משל שלוש רצות שהעפילו אוטומטית לחצי הגמר בזכות מיקומן במקצים שלהן.
ביוגרפיה > 2022

בתחרות שנערכה בראשון לציון ב-27 בפברואר 2022 היא קבעה בריצת 60 מטר שיא ישראלי חדש של 7.23 שניות. שבוע לאחר מכן, בתחרות שנערכה באולם אקור הוטל ארנה, פריז, צרפת ב-6 במרץ היא סיימה במקום רביעי בריצת 60 מטר בשיא ישראלי חדש של 7.23 שניות.
באליפות ישראל שנערכה באצטדיון גבעת רם בירושלים זכתה במדליית זהב בריצת 100 מטר בתוצאה של 11.28 שניות, לפני אלינה דרוטמן מלידר ירושלים (11.90 שניות) ואילנה דורפמן מהפועל חולון (12.13 שניות). בשלב המוקדמות היא קבעה שיא ישראלי חדש של 11.22 שניות.
בתחרות שנערכה בלה שו-דה-פון, שווייץ ב-3 ביולי אותה שנה היא זכתה במדליית זהב בריצת 100 מטר שיא ישראלי חדש של 11.06 שניות, לפני דפנה סחיפרס מהולנד (11.13 שניות).
באליפות אירופה באתלטיקה 2022 שנערכה במינכן רצה 100 מ' בתוצאה של 11.29 שניות ולא עלתה לחצי הגמר, אם כי הייתה רחוקה מאית השנייה מהעפלה.
שיאים אישיים > אצטדיון

ריצת 60 מטר: 7.23 שניות (2022) שיא ישראל
ריצת 100 מטר: 11.06 שניות (2022) שיא ישראל
ריצת 200 מטר: 23.78 שניות (2018)
שיאים אישיים > אולם

ריצת 60 מטר: 7.20 שניות (2022) שיא ישראל
סרטן הלבלב

| --- | --- |

צילום CT המדגים גידול סרטני בראש הלבלב
 תחום:  אונקולוגיה 
 מיקום אנטומי:  לבלב 
 תסמינים:  כאב בטן, אנורקסיה, דלקת לבלב חריפה, צהבת, Trousseau's syndrome 
 טיפול:  טרסבה  sunitinib  sucrosofate  α-streptozocin  doxorubicin hydrochloride  פלואורואורציל  irinotecan  איפוספאמיד  טאקסוטר  טמוקסיפן  אוקטראוטיד 
 קישורים ומאגרי מידע
 eMedicine:  article/280605 
 DiseasesDB:  9510
 MeSH:  D010190
 MedlinePlus:  000236
 OMIM:  260350
 סיווגים
 ICD-10:  C25
 ICD-11:  2C10 
 
סרטן הלבלב הוא גידול ממאיר בתוך בלוטת הלבלב. בארצות הברית, סרטן הלבלב הוא גורם המוות השלישי מקרב הגידולים הסרטניים. פרוגנוזת המחלה תלויה בגודלו של הגידול בעת האבחון. הסרטן שכיח יותר בעשור השביעי והשמיני לחיים וכמעט שאינו מופיע באנשים מתחת לגיל 45.
סימנים ותסמינים > תמונה כללית

אבחון מוקדם של סרטן הלבלב הוא קשה כיוון שתסמיני המחלה אינם ייחודיים לה והם מגוונים מאוד. תסמינים נפוצים כוללים כאבי-בטן, איבוד תיאבון, איבוד משקל משמעותי וצהבת חסימתית ללא כאבים. כאב גב או כאב בטן עליונה מצביעים על מחלה מתקדמת ומעורבת של עצבים פרי-פנקראטיים. כל התסמינים הללו יכולים לנבוע גם מגורמים אחרים. לכן, אבחון מחלת סרטן הלבלב נעשה לעיתים תכופות בשלב מאוחר בהתפתחותה.
צהבת מתרחשת כאשר הגידול מתפשט, מפעיל לחץ וחוסם את צינור המרה, העובר בחלקו דרך ראש הלבלב. גידולי ראש הלבלב (בערך 60% עד 70% מן המקרים) ייצרו תסמין זה בשלב מוקדם יותר. לרוב בעת הדיאגנוזה, הגידול עולה על 3 ס"מ בקוטרו, ובחלק מן המקרים כבר קיימות גרורות לאיברים אחרים.
סימנים ותסמינים > גורמי סיכון

גורמי סיכון אפשריים לסרטן הלבלב כוללים עישון, סוכרת, דלקת כרונית בלבלב (פנקריאטיטיס), ומצבים תורשתיים שונים כמו פנקראטיטיס תורשתי, סינדרום multiple endocrine neoplasia type 1 syndrome MEN1, סינדרום על שם לינצ' או סינדרום וון היפל לינדאו. בנוסף ייתכן שיש קשר למוצא אפריקאי, תזונה עשירה בבשר, השמנת-יתר, חשיפה תעסוקתית לחומרי הדברה מסוימים, מדללי צבע וכימיקלים על בסיס דלק.
אבחנה

החולים בסרטן הלבלב מציגים תמונה קלינית הכוללת ירידה במשקל, בחילות והקאות, צואה שומנית. כאב גב או כאב בטן עליונה מצביעים על התקדמות המחלה ומעורבות של עצבים פרי-פנקראטיים. כמו כן ישנה צהבת בנוכחות כיס מרה תפוח ובלתי מכאיב (הסימן ע"ש קורבזייה- מגדיר נוכחות צהבת ונפיחות בלתי מכאיבה של כיס המרה כאינדיקציות חזקות לסרטן הלבלב, אלה עשויות לשמש כסימן המבחין בין סרטן הלבלב לאבנים בכיס המרה).
סוכרת שמתחילה באופן פתאומי בגיל מבוגר יכולה לרמז על סרטן הלבלב- ככל הנראה, מופרש חומר מהגידול עצמו, אשר גורם לירידה בהפרשה של אינסולין, או מביא לעליית תנגודת הרקמות לאינסולין.
סימן נוסף הוא תסמונת טרוסו- Trousseau's syndrome, המתבטא בתרומבופלביטיס נודדת (דלקת ורידים ופקקת, אשר נודדת במקומות שונים) כתוצאה מהעובדה שהממאירות מביאה למצב של קרישתיות יתר.
סרטן הלבלב מאובחן בדרך כלל במהלך בירור והערכה של התסמינים שהוזכרו לעיל. תוצאות בדיקות תפקודי כבד עשויות להצביע על סימנים לחסימה בצינור המרה (עלייה ברמות הבילירובין, y-glutamyl transpeptidase ו־alkaline phosphatase). סמן הגידול Ca 19.9 (carbohydrate antigen 19.9)‎ מופיע ברמה מוגברת במקרי סרטן הלבלב. לרוע המזל, הסמן CA 19-9 הוא לעיתים קרובות נורמלי אצל אנשים עם מחלה בשלבים מוקדמים ועל כן קיים קושי באיתור המחלה על סמך מרקר זה. עם זאת, רמות גבוהות של CA 19-9 יחד עם רמות גבוהות של CEA הם אינדיקטיביים לכך שהמחלה כבר בשלבים מתפתחים ואף גרורתיים.
צילומי הדמיה, כגון אולטרה סאונד או סריקה בטומוגרפיה ממוחשבת - CT, יכולים לאפשר זיהוי הגידול. באולטרה סאונד ניתן לראות מסה מסביב ללבלב, וניתן לומר אם היא מוצקה או ציסטית. בבדיקת CT ניתן לראות גוש היפודנסי, עם שוליים לא מוגדרים. אולטרה סאונד אנדוסקופי הוא הליך אבחוני נוסף היכול לעזור בהדמיית הגידול ובהוצאת דגימה לצורך ביסוס האבחנה.
ביופסיה נלקחת מהאזור לפני מתן טיפול כימותרפי או הקרנות לגידול שאינו נתיח. הביופסיה נעשית בשיטה מלעורית בהנחית CT או אולטראסאונד, או על ידי EUS. עם זאת, הדעות חלוקות באשר לשאלה האם מטופלים עם גידול נתיח צריכים לעבור אימות על ידי נטילת ביופסיה מהרקמה הגידולית – זאת מאחר שבחלק מן המקרים הביופסיה נותנת תשובה שלילית כוזבת, על אף קיומו של הגידול. לעיתים מנתחים סבורים כי אין צורך בנטילת ביופסיה במקרה בו הגידול נתיח, לאור חוסר היכולת להסתמך על תשובה שלילית של הביופסיה.
טיפול

הטיפול במקרי סרטן הלבלב משתנה בהתאם לשלב הגידול. התקדמות מן העת האחרונה בשטח הכירורגיה מאפשרות ביצוע ניתוחי כריתת הגידול במקרים שבעבר היו בלתי אפשריים לנוכח ריבוי כלי הדם בלבלב. ניתוח וויפל הוא המקובל ביותר לגידולים בראש הלבלב. במשך שנים היה הטיפול בסרטן הלבלב מוגבל לטיפול כימותרפי בפלואורואורציל (5FU) בלבד. זאת, עד לפיתוח הגֶמְצִיטָבִּין (אנ'). לגמציטבין אין יתרון באחוזי ההישרדות של חולים, אך קיים שיפור בתסמינים על פני פלואורואורציל.
בנוסף, נמצא שחלק מהתרופות הביולוגיות החדשות הפועלות על מנגנונים שונים כגון קשירה לקולטן פקטור גדילה ותרופות המעכבות יצירת כלי דם בעלות יעילות מסוימת בשליטה ועיכוב המחלה.
טיפול ניסיוני באלקטרופורציה בלתי הפיכה הראה עליה באחוזי הישרדות לעומת הטיפול המקובל במקרים אלו, שהוא כימותרפיה וקרינה, ומיועד בעיקר עבור גידולים בלתי נתיחים.
פרוגנוזה

הקושי באבחון סרטן לבלב הוא אי הופעת תסמינים מזוהים, עד לשלב מאוחר של המחלה, ואי הימצאות בדיקות סקר אמינות שיכולות לזהות אותו בשלב מוקדם. זה עלול להוביל לאבחון מאוחר של הגידול, כשהמחלה נמצאת בשלבים מתקדמים, בין אם התפתחות למצב בלתי נתיח, ובין אם לאחר שליחת גרורות לאיברים אחרים בגוף.
בכל שנה מאובחנים בארצות הברית כ-64 אלף מקרי סרטן הלבלב (כ-3.3% מכלל סוגי הסרטן) ומתים כ-51 אלף (כ-8.5% מכלל סוגי הסרטן). לפיכך היא נחשבת למחלה הממארת הקטלנית ביותר, ולגורם המוות השלישי מסרטן בארצות הברית. על פי נתוני 2023, 25% שורדים שנה לאחר גילוי המחלה, ו-12% חמש שנים ויותר – עליה ביחס לנתונים בעבר.
סרטן הלבלב עשוי לגרום לסוכרת. המחלה גורמת הפרעה לייצור האינסולין בלבלב ויש חוקרים הסוברים כי סוכרת אף עשויה להוביל להתפתחות סרטן הלבלב.
מודעות ומניעה

נובמבר הוא חודש המודעות לסרטן הלבלב בארצות הברית, המיוצג בסרט סגול. בשנת 2004, המכון הלאומי לסרטן בארצות הברית הקצה רק 52.7 מיליון דולר למחקר בתחום זה – כאחוז אחד בלבד מהתקציב השנתי של המכון. תקציב המחקר לסרטן הלבלב הוא הנמוך ביותר מבין סוגי הסרטן הבולטים, ביחס למספר החולים. אמצעי המניעה העיקרי לסרטן הלבלב הוא הימנעות מגורמי הסיכון למחלה. עישון סיגריות הוא גורם הסיכון המשמעותי ביותר שממנו ניתן להימנע. שמירה על משקל גוף תקין ופעילות גופנית, עשויות לתרום גם כן. בנוסף מומלצת הגברת אכילה של פירות, ירקות, ומזונות המכילים סיבים תזונתיים והפחתה באכילת בשר. חוקרים מאוניברסיטת מינסוטה מצאו כי שתיית משקאות קלים מגבירה את הסיכון לחלות במחלה.
סקירה (Screening)

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא לא ניתן להבין מה כתוב בפיסקה, ונראה שהיא מתורגמת באופן מרושל מהוויקיפדיה האנגלית..
אין אמצעי סיקור טוב מספיק כדי להמליץ על סיקור נרחב של כלל האוכלוסייה. המרקרים CA 19-9 ו-CEA עולים באחוזים גבוהים בחולים אך חסרים להם רגישות (Sensitivity) והסגוליות (Specificity) המתאימים.
אנשים אשר הסיכון לחלות במחלה גדול אצלם פי עשרה משאר האוכלוסייה (כגון: אנשים עם שלושה או יותר קרובי משפחה מדרגה ראשונה החולים בסרטן הלבלב, סינדרום השומה המרובה האטיפית המלנוטית המשפחתית –FAMMM, פוצ' ייאגר סינדרום וסינדרום דלקת הלבלב התורשתית) ירוויחו מבדיקת אולטרה סאונד אנדוסקופי (EUS) תקופתית.
אולטרה סאונד אנדוסקופי הוא כרגע האמצעי בעל הרגישות הכי גבוהה כאשר מדובר בסקירה של סרטן הלבלב. באמצעי זה אפשר לזהות גידולים קטנים משלושה סנטימטרים ולאמוד את מעורבותם של כלי הדם. פרמטרים אלו הם חיוניים על מנת לקבוע את מהלך הטיפול.
מחקרים חדשים בוחנים את כושר החישה של microRNA הנלקח מהדם בתור אמצעי סיקור, אך נדרש עוד מחקר רב לפני שאמצעי זה ייכנס לשימוש נרחב. microRNA היא רצועה בודדת ולא מקודדת של RNA הנמצאת בדם ומשחקת תפקיד בהתפתחות הסרטן על ידי רגולציה של גנים אונקוגניים וגנים מדכאי סרטן, הביטוי (Expression) של הראשונים עולה ושל האחרונים יורד. מכיוון שהרמות של מולקולה זאת נמצאים ברמה יציבה בדם של חולי סרטן הלבלב קיימת האפשרות שיהיה ניתן להשתמש בה בתור אמצעי סיקור.
הערות שוליים

1 2  Cancer of the Pancreas - Cancer Stat Facts, SEER (באנגלית)
↑  Five-Year Pancreatic Cancer Survival Rate Increases to 12% - Pancreatic Cancer Action Network, web.archive.org, ‏2023-03-04
↑  Dan L. Longo, M., Dennis L. Kasper, M., J. Larry Jameson, M. P., Anthony S. Fauci, M., Stephen L. Hauser, M., & Joseph Loscalzo, M. P. (2012). In Harrison's™, PRINCIPLES OF INTERNAL MEDICINE (p. Chapter 93). The McGraw-Hill Companies, Inc.
↑  Donald, J. (2014). Will detection of MicroRNA Biomarkers in blood improve the diagnosis and survival of patients with pancreatic cancer? JAMA,311, 363-365
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
| --- | --- |
בקרת זהויות :  GND: 4004728-3  LCCN: sh2010009939  LNB: 000324032  NDL: 00571649  NKC: ph258285 
סרט סגול מקדם מודעות לסרטן הלבלב
ביעור לולים

חיסול לול בקצף בקיבוץ רבדים, דצמבר 2016
חיסול לולים או ביעור לולים הוא כינוי להמתת כל התרנגולים בלול עופות. ביעור נעשה בין היתר עקב גילוי סימני מחלה בלול או בסביבתו. המחלות הנפוצות הן המחלות הוויראליות ניוקאסל ושפעת העופות, שמתפרצות לעיתים קרובות בעולם ובישראל. עקב הצפיפות בלולים ההדבקה מתרנגול אחד למשנהו מתרחשת במהירות. לעיתים בעת גילוי נגיפים בלול כלשהו, מחסלים את הלול ולולים נוספים ברדיוס שנקבע על ידי משרד החקלאות. קיימות מספר שיטות לחיסול לולים.
ביעור בקצף

שיטה זו מתאימה לחיסול עופות שמגודלים על הקרקע, כגון תרנגולים ותרנגולים הודו לבשר. בשיטה מציפים את הלול בקצף לכיבוי אש. פיזור הקצף נעשה על ידי חברה קבלנית בעזרת זרנוקים או מכונה ייעודית. הקצף בעל הבועיות הקטנות חוסם את דרכי הנשימה של העוף וגורם למוות בחנק.
על פי פרסומי היצרן הצפה בקצף אמורה לחסל 95% מהעופות בתוך 7 דקות, ואת כל העופות אחרי 15 דקות מתחת לקצף. במציאות חלק מהתרנגולים נשארים בחיים או גוססים ויש להמית אותם המתת חסד (במליקה או דריסה). אך לא ניתן לדעת מה קורה מתחת לקצף ולאתר תרנגולים חיים או גוססים.
שיטת חיסול זו היא בטוחה לאדם ויעילה יחסית, והיא השיטה שהתקבלה על ידי משרד החקלאות נכון ל-2016.
בתיאור הניסויים שנערכו הציג אחד החוקרים מאבק במשך 4 עד 6 דקות. העופות מנסים להיאבק ולהרים את ראשיהם מעל הקצף. לבסוף הם נחלשים ושוקעים והקצף מכסה אותם. בתיעוד של טל גלבוע שנעשה כשעה לאחר שהמבערים סיימו את מלאכתם ויצאו מהשטח, נראים פגרים מכסים את הקרקע וביניהם תרנגולים חיים או גוססים ואפרוחים שנאבקים בקצף .
ביעור ברעל

בשיטה זו מוזגים רעל זרחני לתוך מי השתייה של התרנגולים. לרעל יש ריח וטעם חזקים, לכן מצמיאים את התרנגולים 24 שעות לפני הביעור, כדי שישתו את המים המורעלים. למרות הצמא חלק מהעופות ממאנים לשתות. השיטה זמינה ללולנים מאחר שרעל זרחני הוא חומר להדברת חרקים שהוא בשימוש שגרתי בלולים. הרעל גורם לעופות ייסורים, עוויתות וכאבים, במשך מספר שעות עד המוות. על פי דוח מבקר המדינה מ-2006, משרד החקלאות טען שההרעלה לא גורמת לעופות ייסורים, אך דיווחי משרד החקלאות היו מעורפלים, והשירותים הווטרינרים ביקשו מהלשכה המשפטית במשרד החקלאות לעגן המתה בדרכים שאינן מתיישבות עם עקרון צער בעלי חיים. חלקם מהעופות נשארים בחיים או גוססים..
ביעור בגז

בשיטה זו מזרימים ללול גז פחמן דו-חמצני, או חנקן, ארגון או תערובת גזים. השיטה מתאימה ללולים שאפשר לאטום. כדי לחסוך בגז קיימת אפשרות לכסות את התרנגולים ביריעות פלסטיקה ולהזרים את הגז מתחת ליריעה. קיימים גם תאי גזים קטנים לחיסול כמויות קטנות. בדרך כלל משתמשים בפחמן דו-חמצני בגלל זמינותו, אך ההמתה בפחמן דו-חמצני גורמת לעופות סבל נוסף יחסית לגזים האינרטיים.
חיסול לולים שגרתי

חיסול לולים נעשה באופן שגרתי בתעשיית הביצים ובשר העוף ללא קשר למחלה, כדי להחליף את תרנגולות בלול מטילות, ולצורך שחיטה למאכל.
לולי מטילות מחוסלים אחת לשנה וחצי או שנתיים, כאשר המטילות תשושות או פצועות וקצב ההטלה יורד. בישראל מקובלת בין השאר המתה במתקן נייד המורכב על משאית שעוברת בין הלולים ומספקת שירותי השמדה. על המשאית מותקן מסוע מסתובב שבנקודה אחת בו קיים מגע של חשמל חי. התרנגולות מוצאות מהכלובים ופועלים תולים אותן מרגליהן על האנקולים שבמסוע. לאחר קבלת מכת החשמל האנקול משחרר אוטומטית את התרנגולת לתוך מכולת פגרים. תיעוד פעולת משאית החשמול .
בלולי פטמים נעשית המתה לצורך מאכל. תרנגולי פטם מומתים בגיל של כ-40 יום, אפרוחי הודו נקבות בגיל כ-14 שבועות וזכרים כ-18 שבועות. התרנגולים מוצאים מהלולים לתוך כלובי הובלה ומוסעים למשחטה, שם מתבצעת ההמתה.
שיטות אחרות

בעולם ולעיתים בישראל קיימת קבירה בחיים. כמו כן תועדו אמצעי ביעור כמו השלכה לאשפה בתוך שקיות פלסטיק. בעולם השלישי מקובלת גם השלכה לאש. בישראל קיימות בלולים משרפות קטנות לחיסול מספרים קטנים של תרנגולים וכילוי הפגרים.
טיפול בפגרים

הפגרים נקברים או נשלחים למתקן כילוי, או משמשים לייצור מזון לבעלי חיים או חיות מחמד, או לייצור קומפוסט.
הערות שוליים

↑  הערכות להתמודדות עם מחלת שפעת העופות, מילון מושגים, משרד החקלאות
↑  מכונה ייעודית להצפה בקצף, באתר הבית של יצרן הקצף
↑  Poultry Depopulation באתר AVMA
↑  צילום וידאו שעות אחרי החיסול, תרנגולים חיים וגוססים פזורים בין הגופות
↑  תיעוד הלול לאחר הביעור, הקרקע זרועה פגרים, אפרוחים נאבקים בקצף, תרנגולים חיים ותרנגולים גוססים
1 2  העופות הנגועים מומתים ביסורים קשים - וואלה חדשות, באתר וואלה, 23 במרץ 2006
↑  התמודדות משרד החקלאות עם התפרצות מחלת "שפעת העופות", דוח מבקר המדינה 2016
↑  שיטות ביעור
↑  Comparison of water-based foam and carbon dioxide gas mass emergency depopulation of White Pekin ducks, באתר Poultry Science
↑   תיעוד פעולת המשאית לחשמול מטילות
↑  מידע על תרנגולי הודו
↑  משרפה קטנה לכילוי
↑  טיפול בפסדים ותוצרי לוואי של תעשיית בעלי החיים
ביעור בקצף, בקיבוץ רבדים, דצמבר 2016
משאית מצוידת במתקן לחשמול תרנגולות. בשימוש בתעשיית הביצים. ישראל 2016
לול לאחר ביעור, רוב התרנגולים מתים
חלק מהתרנגולים נשארים חיים אחרי ביעור, אם היו בשולי ההצפה או עמדו על תרנגול אחר. אפרוח מנסה להישאר מעל הקצף
הבלתי מרוצים (צרפת)

הבלתי מרוצים (בצרפתית:Les Mécontents) או "הפוליטיקאים"  הייתה בשנים 1576-1574 בצרפת, בימי מלחמת הדת החמישית סיעה של אצילים שהתנגדו למדיניותו של אנרי מוואלואה, דוכס אנז'ו , שעלה על כס צרפת בשם אנרי השלישי. 
רבים בסיעה זו הסתייגו מטבח ליל ברתולומאוס הקדוש .
היא כללה אצילים בכירים קתוליים שכרתו ברית עם האצילים הבכירים ההוגנוטים נגד המגמה האבסולוטיסטית של המלכות והיו בלתי מרוצים מגישת המלכות כלפיהם.  בראשות הסיעה עמד האח הצעיר של אנרי השלישי, פרנסואה, דוכס אלנסון.
פרנסואה, דוכס אלנסון, אחר כך אנז'ו, אחיו הצעיר של אנרי השלישי ויריבו. מזימותיו עמדו במרכז תנועת ה"בלתי מרוצים"
אנרי הראשון דה מונמורנסי, ממנהיגי הקתולים "הבלתי מרוצים"
אנרי דה בורבון-קונדה, ממנהיגיה ההוגנוטים של תנועת ה"בלתי מרוצים"
הנסיך מפפאלץ, יוהאן קזימיר, בן בריתם של ה"בלתי מרוצים"
התביעות הפוליטיות

ה"בלתי מרוצים"  או "הפוליטיקאים" היו יוצאי משפחות מהאצולה הגבוהה ביותר -כמו בית מונמורנסי
ובית בורבון שלא ראו בעין יפה את היווצרותה של אאצולת חצר חדשה המורכבת משועים והרתפתקנים איטלקים כגון רנה דה ביראג שיפיו סרדיני ובני גונדי, שנקבצו סביב המלכה קתרינה דה מדיצ'י.  
האם ביקשו למנוע השכנת מונרכיה אבסולטית שלא תכבד חרויותיהם המסורתיות, הפוליטיות והדתיות, ומשום כך התחברו אל הסיעה הפרוטסטנטית הידועה כ"הוגנוטית".   
האיאדל הפוליטי שלהם היה "מונרכיה מעורבת" , שבה השלטון מתחלק בין המלך, מועצת המלוכה (שבה היו חברים האצילים הגדולים)  ואספת המעמדות (שייצגה את העם) והמהווה מעין סינתזה אידאלית בין מונרכיה, אריסטוקרטיה ודמוקרטיה.
המנהיגים > קתולים

פרנסואה ד'אלנסון, אחיו הצעיר של אנרי השלישי,  שהיה שנוא על אחיו,  התרעם על הרחקתו ממוקדי הכוח וערער על הלגיטימיות של המלך, שבכלל נבחר ב-1574 כמלך פולין.
המרשל אנרי דה מונמורנסי-דמוויל,  מפקד  כללי של חבלי דופינה, פרובאנס, לאנגדוק וגיין - הודח מתפקידיו על ידי המלך ביוני 1574. אחיו המרשל פרנסואה דה מונמורנסי נאסר אחרי השתתפות במזימת הבלתי מרוצים שבראשה עמדו לה מול וקוקונא.
גיום דה מונמורנסי-טורה, אחי הקודם
המנהיגים > הוגנוטים

אנרי הראשון דה בורבון-קונדה - הוחזק תחת השגחה בחצר המלך והולץ אחרי טבח ליל ברתולומאוס הקדוש, חהמיר את דתו לנצרות קתולית.
אנרי מנאווארה, בן דוד של קונדה,
המנהיגים > בן ברית זר

הנסיך יוהאן קזימיר מפפאלץ-זימרן, שאהד את מאבק ההוגנוטים.
המאזן

סיעת הבלתי מרוצים ומזימתה הייתה תנועת האופוזיציה הראשונה שערערה על האבסולטיזם, כשבעים שנה לפני הפרונד. 
הן הביאו לצו בולייה שהעניק יתרונות טריטוריאליים וכספיים למנהיגיה יחד עם חופש דת כמעט בלי הגבלות להוגנוטים.  
אולם ניצחון זה הhה קצר ימים:הוויתורים הניכרים שבצו בולייה קוממו נגדם את הליגה הקתולית החזקה, שידה הייתה בקרוב על העליונה.  
בנוסף הפיוס בין ה"בלתי מרוצים" הקתולים למלך והיריבות בין קונדה לאנרי מנווארה שמו קץ לתנועה.
השתלשלות האירועים

ב-1574 פרנסואה ד'אלנסון, בסיכום עם כמה מהנסיכים שהוחזקו תחת השגחת החצר אחרי הטבח בליל ברתולומאוס הקדוש תיכננו בחודשים פברואר-אפריל מספר מזימות כדי לעלות על כס צרפת כיורש לאחיו שארל התשיעי שהיה חולה. מזימות אלה ידועות כ"מזימת הבלתי מרוצים". 
בכך הם ביקשו למנוע את הכתרת האח האחר, הדוכס אנז'ו, אנרי שבאותם היה מלך פולין. אנרי דה קונדה ואחריו אנרי דה מונמורנסי-דמוויל, שסר חנם בעיני המלוכה, 
הצטרפו ל"בלתי מרוצים" , נבחרו בראש ההוגנוטים ויצרו חיבור בין המפלגה הפרוטסטנטית לקתולים ה"בלתי מרוצים". ברית זו מומשה בהסכם נים שנחתם בינואר 1575 והושלמה בהמשך.
ב- 15 בספטמבר 1575 פרנסואה נמלט מהחצר וב-18 בספטמבר נאם בדרה (Dreux) נאום שבו נימק את מרדיתו בשם טובת הציבור. 
כעבור חודש הקושרים נחלו תבוסה בקרש דורמאן (Dormans)  שבו ניצח הדוכס 
אנרי דה גיז, ראש מחנה הקתולים, את הפרשים שכירי החרב הגרמנים בפיקודו של גיום מונמורנסי-טורה.
על אף שזו לא הייתה תבוסה מכרעת , מכה זו הכריחה את פרנסואה להסכים להסכם שביתת הנשק בשמפיני (21 בנובמבר). הקושרים קיבלו בסופו של דבר תגבורות מצד
הנסיך יוהאן קזימיר מפפאלץ שפלש לצרפת בדצמבר 1575 וזרע  הרס בחבל לורנה ובבורגונדיה.
ב-2-5 בפברואר נמלט מהסגר כם אנרי מנווארה והוא חזר לדת הקלוויניסטית. 
תחת איומים במצור על פריז על ידי כוחות מאוחדים של הקושרים ה"בלתי מרוצים" והכחות מפפאלץ , אנרי השלישי ואמו, קתרינה דה מדיצ'י הסימו לוויתורים חשובים: 
באמצעות צו בולייה ב-1576 הוענקה לפרנסואה נחלה שכללה את הדוכסויות אנז'ו, אלנסון, טורן וברי, מה ששכנע את פרנסואה לחבור במאי 1576 למחנה המלך.
באפריל 1577 התפייס אנרי מנווארה עם מונמורנסי-דמוויל. 
ב-14 בפברואר 1578 פרנסואה דוכס אנז'ו, נמלט שוב, אולם הפעם לא היווה איום על אחיו המלך, אלא התמקד בהשגת כס המלכות של הולנד (הפרובינציות המאוחדות)
הערות שוליים

↑  הלקסיקון ברוקהאוס-אפרון
נחום קידר

| --- | --- |
פרופסור נחום קידר עם עגבניות השרי, פרי פיתוחו
פרופסור נחום קידר עם עגבניות השרי, פרי פיתוחו
 לידה:  28 ביולי 1920
 פטירה:  14 באפריל 2015 (בגיל 94)
 ענף מדעי:  אגרונומיה
 מקום מגורים:  אוסטריה, ישראל
 מקום לימודים:  אוניברסיטת אופסלה 
 מנחה לדוקטורט:  שמואל הורביץ, יצחק ואהל 
 פרסים והוקרה:  פרס ישראל לחקלאות (2006)  פרס רוטשילד (2002)
 תרומות עיקריות
 פיתוח זני עגבניות
 
נחום קידר (28 ביולי 1920 – 14 באפריל 2015) היה פרופסור לחקלאות באוניברסיטה העברית בירושלים, מומחה לפיתוח ולטיפוח זני עגבניות. חתן פרס רוטשילד (2002) ופרס ישראל לחקלאות (2006).